ฉลาดเกมส์โกง กวาดเรียบ 10 รางวัล ภาพยนตร์ยอดเยี่ยม ครั้งที่ 26
จัดเป็นประจำทุกปี สำหรับ งานประกาศรางวัลภาพยนตร์ไทยยอดเยี่ยม ชมรมวิจารณ์บันเทิง ซึ่งในปีนี้จัดเป็นครั้งที่ 26 แล้ว โดยจัดขึ้น ณ ห้องมัฆวานรังสรรค์ สโมสรทหารบก และมีเหล่าคนดังมาร่วมลุ้นผลรางวัลหลายคน อาทิ เต้ย จรินทร์พร จุนเกียรติ, สายป่าน อภิญญา สกุลเจริญสุข, ออกแบบ ชุติมณฑน์ จึงเจริญสุขยิ่ง, นน ชานน สันตินธรกุล, ซันนี่ สุวรรณเมธานนท์, ยอร์ช ยงศิลป์ วงศ์พนิตนนท์, ไข่มุก เดอะวอยซ์, ต่าย เพ็ญพักตร์ ศิริกุล, คริสโตเฟอร์ เชฟ, เอกชัย ศรีวิชัย, อาภาพร นครสวรรค์ ฯลฯ,และเป็นไปตามความคาดหมายที่ภาพยนตร์ ฉลาดเกมส์โกง คว้ารางวัลไปมากที่สุดถึง 10 รางวัล ในขณะที่ภาพยนตร์ ไทบ้าน เดอะ ซีรีส์ คว้าไป 2 รางวัล ส่วนภาพยนตร์ Die Tomorrow คว้าไป 1 รางวัล และภาพยนตร์ หมอนรถไฟ ได้ไป 1 รางวัล,สำหรับผลรางวัลภาพยนตร์ไทยยอดเยี่ยม ชมรมวิจารณ์บันเทิง ครั้งที่ 26 ประจำปี 2560 มีดังต่อไปนี้,ภาพยนตร์ยอดเยี่ยม, ได้แก่ ฉลาดเกมส์โกง โดย จีดีเอช ห้าห้าเก้า,นักแสดงนำชายยอดเยี่ยม, ได้แก่ ชานน สันตินธรกุล จากภาพยนตร์ ฉลาดเกมส์โกง,นักแสดงนำหญิงยอดเยี่ยม, ได้แก่ ออกแบบ ชุติมณฑน์ จึงเจริญสุขยิ่ง จากภาพยนตร์ ฉลาดเกมส์โกง,นักแสดงสมทบชายยอดเยี่ยม, ได้แก่ ธเนศ วรากุลนุเคราะห์ จากภาพยนตร์ ฉลาดเกมส์โกง,นักแสดงสมทบหญิงยอดเยี่ยม, ได้แก่ เต้ย จรินทร์พร จุนเกียรติ จากภาพยนตร์ Die Tomorrow,ผู้กำกับภาพยนตร์ยอดเยี่ยม, ได้แก่ นัฐวุฒิ พูนพิริยะ จากภาพยนตร์ ฉลาดเกมส์โกง,บทภาพยนตร์ยอดเยี่ยม, ได้แก่ ภาพยนตร์ ฉลาดเกมส์โกง โดย นัฐวุฒิ พูนพิริยะ,กำกับภาพยอดเยี่ยม, ได้แก่ ภาพยนตร์ หมอนรถไฟ โดย สมพจน์ ชิตเกษรพงศ์,ลำดับภาพยอดเยี่ยม, ได้แก่ ภาพยนตร์ ฉลาดเกมส์โกง โดย ชลสิทธิ์ อุปนิกขิต,ออกแบบงานสร้างยอดเยี่ยม, ได้แก่ ภาพยนตร์ ฉลาดเกมส์โกง ค่าย จีดีเอช โดย พัชร เลิศไกร, ฐานทัพ เรืองธารา,ดนตรีประกอบยอดเยี่ยม, ได้แก่ ภาพยนตร์ ฉลาดเกมส์โกง โดย หัวลำโพง ริดดิม, วิชญ วัฒนศัพท์,เพลงจากภาพยนตร์ยอดเยี่ยม, ได้แก่ เพลง ทดเวลาบาดเจ็บ จากภาพยนตร์ ไทบ้าน เดอะ ซีรีส์ ประพันธ์โดย เต้ย อธิบดินทร์, ธีรพงศ์ แก้วเนตร,นักทำหนังหน้าใหม่ยอดเยี่ยม (Young Filmmaker Award), ได้แก่ สุรศักดิ์ ป้องศร จากภาพยนตร์ ไทบ้าน เดอะ ซีรีส์,รางวัลเกียรติคุณแห่งความสำเร็จ (Lifetime Achievement Award), ได้แก่ มนตรี วัดละเอียด (นักแต่งหน้าในภาพยนตร์ไทย),ภาพยนตร์ไทยทำเงินสูงสุดในรอบปี 2560, ได้แก่ ภาพยนตร์ ฉลาดเกมส์โกง โดย จีดีเอช ห้าห้าเก้า,โดยหลังเสร็จสิ้นพิธีการ บาส นัฐวุฒิ พูนพิริยะ ผู้กำกับภาพยนตร์ ฉลาดเกมส์โกง ได้ให้สัมภาษณ์ว่า ตื่นเต้นครับ ยินดีกับรางวัล เอาความดีนี้ให้กับทีมงานทุกคน และอยากให้รางวัลนี้เป็นสิ่งที่เราอยากจะบอกเขาว่า ความทุ่มเททุกอย่างที่เขาให้มากับหนัง ก็นำมาสู่สิ่งเหล่านี้ ขอขอบคุณทีมงานทุกคนครับ ส่วนเรื่องที่เราเหมือนตระเวนรับรางวัลทุกเวทีประกาศ คือเราก็รู้สึกยินดีอยู่แล้ว แต่ว่าหลังจากที่ได้ไปมาหลายเวที เราได้เห็นหนังไทยหลายๆ เรื่อง ที่ฉายในปีเดียวกัน จริงๆ เราเป็นแค่ส่วนเดียวเอง ยังมีหนังไทยอีกหลายเรื่องในภาพรวมของวงการทั้งหมด เราก็อยากจะแชร์ความรู้สึกนี้ ความตั้งใจ ความทุ่มเท เราอยากยินดีกับคนทำหนังไทยทุกคน ว่าสุดท้ายเราตั้งใจกับสิ่งที่เราทำ วันหนึ่งก็จะมีโอกาสครับ คือผมพยายามไม่คาดหวัง เวลาไปงานก็พยายามทำใจให้ว่างๆ พอเราได้เราก็รู้สึกยินดีแหละ เราแฮปปี้กับทุกอย่างที่เกิดขึ้น.
เป็นไปตามความคาดหมายที่ภาพยนตร์ ฉลาดเกมส์โกง คว้ารางวัลไปมากที่สุดถึง 10 รางวัล ในงานประกาศรางวัลภาพยนตร์ไทยยอดเยี่ยม ชมรมวิจารณ์บันเทิง ครั้งที่ 26
ชมรมวิจารณ์บันเทิง,รางวัลภาพยนตร์ไทยยอดเยี่ยม ครั้งที่ 26,ภาพยนตร์ไทย,ฉลาดเกมส์โกง,ภาพยนตร์ไทยยอดเยี่ยม ชมรมวิจารณ์บันเทิง,กอสซิป